wickkiey/tamil-wikipedia-chunked huggingface dataset:
# சென்னை ஓப்பன்

### இருவர் போட்டி

| ஆண்டு | சாம்ப்பியன்கள் | இரண்டாம் நிலை | எண் |  |
| --- | --- | --- | --- | --- |
| 1996 | ''' யோனஸ் பியோர்க்மன்
நிக்லஸ் குல்டி''' | பைரன் பிளாக்
சான்டன் ஸ்டோல் | 4-6, 6-4, 6-4 |  |
| 1997 | ''' லியாண்டர் பயஸ்
மகேஷ் பூபதி''' | ஓலெக் ஒகொரொடோவ்
எயல் ரான் | 7-6, 7-5 |  |
| 1998 | ''' லியாண்டர் பயஸ்
மகேஷ் பூபதி''' | ஒலிவியே டிலைட்
மாக்ஸ் மிர்னி | 6-7, 6-3, 6-2 |  |
| 1999 | ''' லியாண்டர் பயஸ்
மகேஷ் பூபதி''' | வெயின் பிளாக்
நெவில் காட்வின் | 4-6, 7-5, 6-4 |  |
| 2000 | ''' ஜூலியன் பூடே
கிரிஸ்டாஃப் ரோகஸ்''' | பிரகலாத் ஸ்ரீநாத்
சௌரவ் பஞ்சா | 7-5, 6-1 |  |
| 2001 | ''' பைரன் பிளாக்
வெயின் பிளாக் | பேரி கோவன்
மோசே நவாரா | 6-3, 6-4 |  |
| 2002 | ''' லியாண்டர் பயஸ்
மகேஷ் பூபதி | தொமாஸ் சிபுலெச்
ஓடா ஃபுகாரெக் | 5-7, 6-2, 7-5 |  |
| 2003 | ''' ஜூலியன் நோல்
மைக்கல் கோல்மன் | ஃபிரான்டிசெக் செர்னாக்
லியோஸ் ஃபிரைடல் | 7-6(1), 7-6(3) |  |
| 2004 | ''' ராஃபாயெல் நடால்
டாமி ரொப்ரேடோ | ஜானதன் ஏர்லிச்
ஆன்டி ராம் | 7-6(3), 4-6, 6-3 |  |
| 2005 | ''' ரைனர் ஷுட்லர்
யென்-ஷுன் லூ | மகேஷ் பூபதி
யோனஸ் பியோர்க்மன் | 7-5, 4-6, 7-6(4) |  |
| 2006 | ''' மிசல் மெர்ட்டினாக்
பெட்ர் பாலா | பிரகாஷ் அமிர்தராஜ்
ரோஹன் போப்பன்னா | 6-2, 7-5 |  |
| 2007 | ''' சேவியர் மலீஸ்
டிக் நார்மன் | ரஃபயெல் நடால்
பார்ட்டொலொமே சால்வா-விடால் | 7-6(4), 7-6(4) |  |
| 2008 | ''' சஞ்சய் ரதிவத்தனா
சொஞ்சத் ரதிவத்தனா''' | மார்க்கோஸ் பாக்தாத்திஸ்
மார்க் கிக்கெல் | 6-4, 7-5 |  |
| 2009 | ''' எரிக் புடோரெக்
ராசீவ் ராம்''' | ஜீன் கிளாட் ஷேரர்
இசுடானிசுலாசு வாவ்ரின்கா | 6-3,6-4 |  |
| 2010 | ''' சாண்டியாகோ வென்டுரா
''' மார்செல் கிரான்னொலெர்ஸ் | யென்-ஷுன் லூ
யான்கோ டிப்சாரெவிச் | 7-5,6-2 |  |
| 2011 | ''' லியாண்டர் பயஸ்
மகேஷ் பூபதி''' | ராபின் ஹாசி
டேவிட் மார்ட்டின் | 6-2,6-7(3), [10-7] |  |
| 2012 | ''' லியாண்டர் பயஸ்
யான்கோ டிப்சாரெவிச்''' | யோனாதன் எர்லிச்
ஆண்டி ராம் | 6–4, 6–4 | } |
# இரிடியம்

**இரிடியம்** *(Iridium)* என்பது Ir என்ற மூலக்கூற்றுவாய்ப்பாடு கொண்டஒரு தனிமம் ஆகும். இத்தனிமத்தின்அணுஎண் 77 ஆகும். பிளாட்டினம் தொகுதியைச் சேர்ந்த இடைநிலைத் தனிமமான இது கடினமானதாகவும், நொறுங்கக்கூடியதாகவும் வெள்ளி தனிமத்தைப் போலவெண்மை நிறங்கொண்டதாகவும் உள்ளது.  
ஒசுமியம் தனிமத்தை அடுத்து இரண்டாவது அடர்த்தி மிகுந்த தனிமமாக இரிடியம் கருதப்படுகிறது. 2000 °செல்சியசு வெப்பநிலைக்கு அதிகமான உயர்வெப்பநிலையிலும் இரிடியம் அரிப்பைத் தடுக்கும் ஒரு தனிமமாக உள்ளது. சில உருகிய உப்புக்களும் ஆலசன்களும் மட்டும் திடநிலை இரிடியத்தை அரிக்கும் தன்மை கொண்டவையாக உள்ளன என்றாலும், கடைசியாகப் பிரித்தெடுக்கப்படும் இரிடியம் தூள் மிகவும் வினைத்திறன் கொண்டதாகவும் எளிதில் தீப்பற்றக்கூடியதாகவும் காணப்படுகிறது.  
இரிடியம் 1803 ஆம் ஆண்டு இயற்கையாகத் தோன்றும் பிளாட்டினத்துடன் காணப்படும் கரையாதமாசுக்களில் இருந்து கண்டுபிடிக்கப்பட்டது. முதன்மை கண்டுபிடிப்பாளரான சிமித்சன் டென்னண்ட் கிரேக்க தெய்வம் இரிசு என்பதைக் குறிக்கும் பெயரை மையமாகக் கொண்டு உருவகமாக இத்தனிமத்திற்கு இரிடியம் எனப் பெயரிட்டார். இரிசு தெய்வத்திற்கு அடையாளமாக வானவில்லைக் குறிப்பிடுவர். இரிடியத்தின் உப்புகளும் பலவண்ணங்களில் காணப்படுகின்றன. இரிடியம் பூமியின் மேற்பரப்பில் உள்ள அரிதான தனிமங்களில் ஒன்றாகும், இதன் ஆண்டு உற்பத்தி மற்றும் நுகர்வு மூன்று டன்கள் மட்டுமேயாகும். 191Ir மற்றும் 193Ir என்ற இரண்டு ஐசோடோப்புகள் மட்டுமே இரிடியத்திற்கான ஐசோடோப்புகள் ஆகும். நிலைப்புத்தன்மை கொண்ட ஐசோடோப்புக்களும் இவை மட்டுமேயாகும். பிந்தைய இரண்டாவதாகக் கூறப்பட்ட ஐசோடோப்பு புவியில் மிக அதிகமாகஉள்ளது.  
இரிடியம் தொழில் துறை வினைவேகமாற்றிகள் மற்றும் ஆராய்ச்சியில் பயன்படுத்தப்படும் ஏராளமான கரிமசேர்மங்களை உருவாக்குகிறது என்றாலும் இது குளோரினுடன் சேர்ந்து உருவாகும் சேர்மங்களும் அமிலங்களும் மிகமுக்கியமானபயன்பாட்டில்உள்ளன. உயர்செயல்திறன் மின் அடைப்புகள், அதிகவெப்பநிலை குறைக்கடத்திகளின் மீளுருவாக்கச் செயல்முறைக்குப் பயன்படும் மட்பாண்டங்கள், குளோரால்கலி செயல்முறைக்குத் தேவையான மின்வாய்கள் ஆகியவற்றில் இரிடியம் உலோகம் பயன்படுத்தப்படுகிறது.  
பூமியின் மேற்புறத்தில் கிடைப்பதைக் காட்டிலும் மிக அதிகமானஅளவில் விண்கற்களில் இரிடியம் காணப்படுகிறது. இந்த காரணத்தினாலேயே கிரீத்தேசிய – பலியோசீன் காலப்பகுதியின் நிலவியல் எல்லையில் காணப்பட்ட களிமண் அடுக்கில் அசாதாரணமான அதிக அளவு இரிடியம் காணப்பட்டதாகக் கூறப்படுகிறது. புவிக்கப்பாலிருந்து மிகப்பெரிய ஒரு பொருள் பூமியின் மீது மோதியதால் 66 மில்லியன் ஆண்டுகளுக்கு முன்னர் டையனோசர் போன்ற உயிரினங்கள் அழிந்திருக்கலாம் என்ற ஆல்வாரெசு கோட்பாடுதோற்றம் பெற இதுவே அடிப்படையாகஅமைந்தது. இதே போல பசிபிக் பெருங்கடலின் உள்ளகத்தில் எடுக்கப்பட்ட மாதிரிகளில் காணப்படும் இரிடியம் அளவுகளில் உள்ள முறன்பாடுகள் எல்டானின் என்ற விண்கல்லின் தாக்கம் 2.5 மில்லியன் ஆண்டுகளுக்கு முன்னர் நிகழ்ந்திருக்கலாம் எனகருதப்படுகிறது.  
கிரசுடல் பாறைகளில் காணப்பட்டதைவிட புவியில் காணப்படும் இரிடியத்தின் அளவு அதிகமாகும், ஆனால் மற்ற பிளாட்டினக்-குழு உலோகங்களோடு ஒப்பிடுகையில் இதன் அளவுகுறைவாகும். புவிமேலோட்டிலிருந்து கீழே செல்லச் செல்ல இரும்புடன் பிணைக்கப்பட்டுள்ள இரிடியத்தின் உயர் அடர்த்தி மற்றும் பண்புகள் இதைவெளிப்படுத்துகின்றன.
# இரிடியம்

## பண்புகள்

பிளாட்டினம் குழுவைச் சேர்ந்த உலோகங்களில் இரிடியமும் ஓர் உறுப்பினர் ஆகும். பிளாட்டினத்தைப் போல இரிடியம் வெள்ளை நிறத்துடன் காணப்படுகிறது. ஆனால் சிறிதளவு மஞ்சள் கலந்த வெண்மை நிறமாக இது உள்ளது. இதன் கடினத்தன்மை, நொறுங்கும் தன்மை மற்றும் மிக உயர்ந்த உருகு நிலை போன்ற காரணங்களால் திட இரிடியத்தை இயந்திரங்களில், வடிவமைப்புகளில் பயன்படுத்தி வேலை செய்வது கடினமாக உள்ளது. இதனால் இரிடியத்தின் தூள் உலோகம் பொதுவாகப் பயன்படுத்தப்படுகிறது. 1,600 ° செல்சியசுக்கு (2,910 ° பாரன்கீட்டு) க்கும் அதிகமான வெப்பநிலையில் காற்றில் நல்ல இயந்திரப் பண்புகளை பராமரிப்பதற்கான ஒரே உலோகமாக இரிடியம் அறியப்படுகிறது. எல்லா தனிமங்களுடனும் ஒப்பிடுகையில் இது 10 ஆவது மிக அதிகமான கொதி நிலை கொண்ட தனிமமாக அறியப்படுகிறது. மற்றும் 0.14 கெல்வினுக்கும் கீழே உள்ள வெப்பநிலையில் இரிடியம் ஒரு மீக்கடத்தியாக மாறுகிறது.  
மற்ற உலோகங்களுடன் ஒப்பிடுகையில் இரிடியத்தின் நெகிழ்ச்சி குணகம் ஓசுமியத்திற்கு அடுத்து இரண்டாவது உயர் மதிப்பைக் கொண்டுள்ளது. அடர்த்தியிலும் ஒசுமியத்தைக் காட்டிலும் சிறிதளவு மட்டுமே குறைந்த மதிப்பை இரிடியம் பெற்றுள்ளது அடர்த்தியில் உள்ள இச்சிறிய வேறுபாடும் துல்லியமாக அளவிடுவதில் உள்ள சிக்கல்கள் காரணமாக ஏற்பட்டது என்ற கருத்தும் தோன்றியது. இவ்விரு தனிமங்களில் எது அடர்த்தி குறைவானது என்பதை நிர்ணயிப்பதில் சில தெளிவற்ற நிலைகள் ஏற்பட்டன . ஆனால், எக்சு கதிர் படிகவியல் ஆய்வுகள் மூலம் கணக்கிடப்பட்ட அடர்த்தியானது இரிடியத்திற்கு 22.56 கிராம் / செ.மீ3 என்றும் ஒசுமியத்திற்கு 22.59 கிராம் / செ.மீcm3 என்றும் உறுதி செய்யப்பட்டது .
# ரஃபேல் நடால்

நடால் 22 முறை பெருவெற்றித் தொடர் (டென்னிசு) போட்டிகளில் வெற்றி பெற்றுள்ளார். நடால் 14 முறை பிரெஞ்சு ஓப்பன் விருது , 4 முறை யூ.எசு. ஓப்பன் விருது, இரு முறை விம்பிள்டன் கோப்பை விருது, இரு முறை ஆஸ்திரேலிய டென்னிஸ் திறந்த சுற்று விருதினையும் பெற்றுள்ளார். இவர் உறுப்பினராக இருந்த சமயத்தில் எசுப்பானியா ஆண்கள் பிரிவு அணி, நான்கு முறைகளில் 2004, 2008, 2009 மற்றும் 2011 ஆகிய ஆண்டுகளில் டேவிசுக் கோப்பை போட்டியில் வெற்றி பெற்றுள்ளது. டென்னிசு வரலாற்றில் பெருவெற்றித் தொடர் (டென்னிசு) போட்டியில் பட்டம் வென்ற ஏழாவது வீரர் எனும் பெருமையைப் பெற்றார். தனது 24 வயதில் இந்த சாதனையைப் படைத்தார்.  
நடால் பெருவெற்றித் தொடர் (டென்னிசு) எனப்படும் பெருஞ் சிறப்புமிக்க போட்டியில் விம்பிள்டன் (இரு முறை வெற்றி), ஆஸ்திரேலிய ஓப்பன் (ஒரு முறை), ரோலான் கேரோஸ் (முன்னர் பிரெஞ்சு ஓப்பன் - 14 முறை), யூ.எஸ். ஓப்பன் (இரு முறை வெற்றி) ஆக மொத்தம் பதினான்கு கிராண்ட் சிலாம் போட்டிகளை வென்றுள்ளார். அன்ட்ரே அகாசிக்கு அடுத்தபடியாக ஒற்றையர் பிரிவில் பெருவெற்றித் தொடரில் கோப்பை வெல்லும் இரண்டாவது ஆண் வீரரானார். 2011 ஆம் ஆன்டிற்கான உலகின் சிறந்த விளையாட்டு வீரராகத் தேர்வானார்.
# ரஃபேல் நடால்

## ஆரம்பகால வாழ்க்கை

இரபேல் நடால் மனகோர்,பலேரிக் தீவுகள், எசுப்பானியாவில் சூன் 3, 1986 இல் பிறந்தார். இவரின் தந்தை செபாஸ்டியன் நடால் ஒரு தொழில் முனைவோர். இவருக்குச் சொந்தமாக ஒரு காப்பீடு நிறுவனம் உள்ளது. மேலும் கண்ணாடி மற்றும் சாளர நிறுவனம் வைத்துள்ளார். சா புந்தா எனும் உணவகத்தையும் நடத்தி வருகிறார். இவரின் தாய் அனா மரியா பரேரா குடும்பத் தலைவி. இவருக்கு மரியா இசபெல்லா எனும் தங்கை உள்ளார். இவரின் மாமா மைக்கேல் ஏஞ்சல் நடால் ஒரு முன்னாள் தொழில்முறை கால்பந்தாட்ட வீரர் ஆவார். நடால் ரியல் மாட்ரிட் கால்பந்துக் கழகத்திற்கு ஆதரவு தெரிவித்துள்ளார். இவரின் மற்றொரு மாமாவான டோனி நடால் தான் இவருக்கு இயற்கையிலேயே டென்னிசு விளையாடும் திறன் இருப்பதைக் கண்டறிந்து இவரின் மூன்றாவது வயதிலேயே இவரை டென்னிசு விளையாடச் செய்தார்.  
தனது எட்டாம் வயதில் ,12 வயதிற்கு உட்பட்டோருக்கான உள்ளூர் டென்னிசு வாகையாளர் போட்டியில் வெற்றி பெற்றார். அந்தச் சமயத்தில் சிறந்த கால்பந்து வீரராகவும் திகழ்ந்துள்ளார். இதன் பின்பு தோனி நடால், இவருக்கு அளித்த பயிற்சியினை தீவிரப்படுத்தினார். இவருக்கு இயற்கையாகவே இருக்கும் இடக்கைப் பழக்கத்தினால் டென்னிசு மைதானத்தில் இடதுகை கொண்டு விளையாடுமாறு அறிவுறுத்தினார். வரிப்பந்தாட்டத்தில் வெளியே களப்புறம் நோக்கி அடிக்கும் போது நடால் இரண்டு கையையும் பயன்படுத்துவதைக் கவனித்தார்.
# தமிழ்ப் பெயர்

தமிழின் இலக்கண, ஒலிப்பியல், மரபு முறைகளுக்கு அமைய அமைந்த பெயர் **தமிழ்ப் பெயர்** ஆகும்.  
ஒரு நபரின் பெயர் அவரின் பின்புலத்தை எடுத்துக்காட்டுவதாக அமையும். ஒரு அடிமைக்கு அவரின் ஆண்டையே பெயர் வைக்கும் உரிமையைப் பெறுகிறான். அதனால் அடிமைப் பெயர்களை (Slave names) பல கறுப்பின மக்களும், காலனித்துவ அரசால் வேற்று நாடுகளுக்கு கொண்டு செல்லப்பட்ட தென்னிந்திய மக்களும் தாங்க வேணியதாகிற்று.
அதே போல் அண்மைக்காலம் வரை தமிழ்ச் சூழலில் பல பெயர்கள் சாதியையும் சேர்த்துக் குறித்து நின்றன. பிள்ளை, ஐயர், படையாச்சி போன்ற பெயர் இணைப்புகள் சாதியைச் சுட்டுகின்றன.  
சமயத்தைக் குறித்தும் பெயர்கள் அமைவதுண்டு. குறிப்பாக தாழ்த்தப்பட்ட சாதியைச் சார்ந்த தமிழர்கள் கிறிஸ்தவ சமயத்துக்கு மாறிய பொழுது, தமது தாழ்வுநிலையை சுட்டி நிற்கும் சாதிப் பெயர்களை விடுத்து மேற்குநாட்டு பெயர்களை ஏற்றுக் கொண்டார்கள். சிலர் சாதியைச் சுட்டாத தமிழ் பெயர்களுடன் மேற்கு நாட்டு பெயரையும் இணைத்துக் கொண்டார்கள். தமிழ் இஸ்லாமியர்களும் தமது சமயத்தை சுட்டும் வண்ணமே பெரும்பாலும் பெயர்களைக் கொண்டிருக்கின்றார்கள்.  
பிற மக்களுடான தொடர்புகள் விரிவடையும் பொழுது ஒரு பெயர் வட்டம் வேற்று பெயர் வட்டத்தோடு கலப்பதும் மருபுவதும் வரலாற்று இயல்பு. சில வேளைகளில் இது ஆக்கிரமிப்பாலும் நிகழ்வதுண்டு. சில தனித்தமிழ் ஆர்வலர்கள் தமிழ் மக்களிடையே காணப்படும் சமஸ்கிரத அல்லது வட மொழிப் தோற்றப் பெயர்கள் இவ்வாறு ஆக்கிரமிப்பால் சேர்ந்த பெயர்களே என்று சுட்டி, தனித் தமிழ் பெயர்களை வைக்க ஊக்கப்படுத்துகின்றனர்.  
ஒரு பெயர் தமிழ் பெயரா இல்லையா என்று அறுதியாக சொல்ல முடியாது. இருப்பினும் வரலாற்று, மரபு, மொழிக் குறிப்புகளை வைத்து இவை தமிழ்ப் பெயர் இவை அன்று எனக் குத்து மதிப்பாகச் சொல்ல முடியும். எடுத்துக்காட்டாக யோன், யோர்டன், டேவிட் போன்றவை தமிழ் பெயர்களாக கருதப்பட வாய்ப்புக்கள் குறைவு.  
புகலிடத் தமிழர்களிடம் தமிழ்ப் பெயர்கள் நீண்டதாக இருப்பதாக கருத்து நிலவுகின்றது. விண்ணப்ப படிவங்களில் கொடுக்கப்பட்ட இடங்களுக்கு மேலாக தமிழ்ப் பெயர்கள் நீண்டு செல்வதுண்டு. இதனால் சுருக்கமான பெயர்களை இவர்கள் விரும்புகின்றார்கள். இவ்வாறான தமிழ்ப் பெயர்கள் அரிது என்ற தவறான கருத்தும் புகலிட மக்களிடம் இருக்கின்றது.
# தமிழ்ப் பெயர்

## பட்டியல்

- ஆண் தமிழ்ப் பெயர்கள்
- பெண் தமிழ்ப் பெயர்கள்
# தமிழ்ப் பெயர்

## தமிழ்ப் திரைப்படங்களுக்கு தமிழ்ப் பெயர்

2007ம் ஆண்டு முதல் தமிழ்நாட்டில் வெளியாகும் தமிழ்த் திரைப்படங்களுக்கு தமிழில் பெயரிட்டால் வரிவிலக்கு அளிக்கப்பட்டது. 2011 ஆம் ஆண்டில் பொறுப்பேற்ற அதிமுக அரசு தமிழிலேயே பெயர் சூட்டப்படும் திரைப்படங்களுக்கு கேளிக்கை வரியிலிருந்து விலக்களித்தலுக்கான அடிப்படைத் தகுதிகளை தமிழக அரசு மாற்றியமைத்தது. திரைப்படத்தில் வன்முறை, ஆபாசம் அதிகம் இருந்தாலும் வரிவிலக்கு கிடைக்காது என்பன உள்ளிட்ட 4 புதிய நிபந்தனைகளை விதித்து தமிழக அரசு ஆணை பிறப்பித்துள்ளது.
# தமிழ்ப் பெயர்

## தமிழில் நிறுவன பெயர்ப் பலகைகள்

*முதன்மைக் கட்டுரைகள்: வணிக நிலையங்களின் தமிழ்ப்பெயர் பட்டியல்*
# பேரங்காடி

|]]
பல்வேறு பொருட்களையும் சேவைகளையும் ஒரு பெரிய இடத்தில் விற்பனை செய்யும் இடம் **பேரங்காடி** ஆகும். உடை, உணவு, மருந்து, தளபாடங்கள், இலத்திரனிய கருவிகள் என பல தரப்பட்ட பொருட்களையும் சேவைகளையும் இங்கு பெறலாம்.  
பொதுவாக, தமிழில் பெரும் கடைகள் உடபட பல்வேறு கடைகளை கொண்டிருக்கும் இடத்தையே பேரங்காடி என்பர். சில இடங்களில் பெரும் கடைகளை அல்லது மாளிகைக்கடைகளை குறிக்கவும் பேரங்காடி பயன்படுத்தப்படுவதுண்டு.  
பேரங்காடி 1920 பின்னர் அமெரிக்காவில் தோன்றியது.  
பேரங்காடி என்பது இந்திய கருத்து அல்ல. இன்றைய நாட்களில் அது தவிர்க்க முடியாத பொழுதுபோக்கு அம்சமாகவும், அன்றாட வாழ்வின் மதிப்புமிக்க அம்சமாகவும் மாறிவிட்டது.
# பொன். சிவகுமாரன்

**பொன்னுத்துரை சிவகுமாரன்** (26 ஆகத்து 1950 – 5 சூன் 1974) ஈழ விடுதலைப் போராட்ட வீரர்களில் ஒரு முன்னோடி ஆவார். யாழ்ப்பாணம், உரும்பிராயில் காவற்துறையினரின் சுற்றி வளைப்பில் நஞ்சருந்தி மரணமடைந்தார். ஈழப்போராட்ட வரலாற்றில் முதன் முதலில் நஞ்சு அருந்தி உயிர் நீத்தவர் இவரே.
# பொன். சிவகுமாரன்

## வாழ்க்கைச் சுருக்கம்

உரும்பிராயில் 1950 ஆம் ஆண்டு ஓகஸ்ட் 26 ஆம் நாள் பொன்னுத்துரை, அன்னலட்சுமி ஆகியோருக்கு மூன்றாவது மகவாக சிவகுமாரன் பிறந்தார். யாழ்ப்பாணம் இந்துக் கல்லூரியில் உயர்கல்வி கற்றவர். அந்தக் காலகட்டத்தில்தான் இலங்கையில் கல்வித் தரப்படுத்துதல் அறிமுகப்படுத்தப்பட்டது.
# பொன். சிவகுமாரன்

## மாணவர் பேரவையில் இணைவு

இத்தரப்படுத்தல் திட்டத்துக்கு எதிராகத் தொடங்கப்பட்ட தமிழ் மாணவர் பேரவையில் தன்னையும் முழுமையாக ஈடுபடுத்திக்கொண்டு சிவகுமாரன் செயற்பட்டார். 1970களின் தொடக்கத்தில் சிறிமாவோ பண்டாரநாயக்கா அமைச்சரவையில் இடம்பெற்றிருந்த சோமவீர சந்திரசிறீயின் வாகனத்துக்கு குண்டு வைத்தவர் சிவகுமாரன் என்று குற்றம்சாட்டப்பட்டு கைது செய்யப்பட்டார்.
# பொன். சிவகுமாரன்

## தாக்குதல்கள்

1971 ஆம் ஆண்டு தொடக்கத்தில் யாழ்ப்பாண நகரத் தந்தையாகவும் அப்போது சிறிமா கட்சியின் அமைப்பாளராகவும் இருந்த அல்பிரட் துரையப்பாவுக்கு குறிவைத்து அவரது வாகனத்தில் குண்டு பொருத்தினார். குண்டுவெடித்து சிதறி வாகனத்தின் மேல்பக்கம் எல்லாம் பெருந்தொலைவுக்கு சென்று விழுந்தது. ஆனால் துரையப்பா வருவதற்கு முன்னரே குண்டு வெடித்துச் சிதறியது. இந்தத் தாக்குதலே ஈழ விடுதலைப் போராட்டத்தில் முதல் தாக்குதல் என்று கருதப்படுகிறது.  
அதன் பின்னர் துரையப்பாவின் வாகனத்துக்கு குண்டு வைத்த குற்றச்சாட்டின் கீழ் கைது செய்யப்பட்டு இரண்டு ஆண்டு காலம் சிறையிலே கழித்தார். சிறையிலிருந்து வெளியே வந்த பின்னர் மீண்டும் அவர் சில முயற்சிகளை மேற்கொண்டிருக்கிறார். தனியே தாக்குதல் முயற்சி என்பதுமட்டும் அல்ல. குறிக்கோளை வைத்துக் கொண்டு பல்வேறு நிகழ்வுகளில் ஈடுபடுத்திக்கொண்டார். இளைஞர் பேரவை அப்போது நடத்திய உண்ணாவிரதம் போன்றவற்றில் பங்கேற்று மதியுரைகளை வழங்கிச் செல்வார்.  
1973 இல் மாணவர் பேரவையின் பொறுப்பாளராக இருந்த சத்தியசீலன் போன்றவர்கள் கைதான காலகட்டம். அதற்கு முதலே சிவகுமாரன் கைதாகி, அனுராதபுரம் சிறையிலே அடைக்கப்பட்டு மல்லாகம் நீதிமன்றத்தில் வழக்குகளும் நடைபெற்றன.  
யாழ். தமிழாராய்ச்சி மாநாட்டு படுகொலைகளுக்குப் பின்னர், அப்படுகொலைக்கு உத்தரவிட்ட சந்திரசேகரவைக் கொல்ல வேண்டும் என்ற முடிவை எடுத்தவர் சிவகுமாரன். மாநாடு நடைபெற்ற 9 நாளும் தன்னை தொண்டராகப் பதிவு செய்து கொண்டு மாநாடு வெற்றிபெற வேண்டும் என்பதற்காக கடுமையாக உழைத்தவர். அந்த நிலையில் மாநாட்டுக்கு குழப்பம் விளைவித்த சந்திரசேகரவை அங்கேயே கொல்ல வேண்டும் என்று வெளிப்படையாகக் கூறியவர். அதனாலேயே சிவகுமாரன் தேடப்பட்டார். சந்திரசேகரவைக் கொல்வதற்காக சிவகுமாரன் மேற்கொண்ட முயற்சி சூழ்நிலைகளால் தோல்வியடைந்தது.
# பொன். சிவகுமாரன்

## தற்கொலை

உரும்பிராய் நடராஜா என்பவர் விடுதலைக்குப் போராடிய இளைஞர்களைக் காட்டிக் கொடுத்துக் கொண்டிருந்தவர். அவர்மீது தாக்குதல் நடத்துவதற்கு சிவகுமாரன் தலைமை ஏற்றார். கோப்பாயில் காவல் துறையினர் சுற்றிவளைத்த போது அகப்பட்டுவிடக் கூடாது என்பதற்காக சயனைட் அருந்தி இறந்தார். ஈழப்போராட்ட வரலாற்றில் முதன் முதலில் சயனைட் அருந்தி தன்னுயிரை மாய்த்தவர் இவரே.  
சிவகுமாரனின் இறப்பு இளைஞர்களிடத்திலே ஒரு எழுச்சியை ஏற்படுத்தியது. சுடுகாட்டுக்குப் பெண்கள் முதன் முதலில் வந்த நிகழ்வாக அது அமைந்தது.
# பொன். சிவகுமாரன்

## தமிழீழ மாணவர் எழுச்சி நாள்

ஜூன் 6 ஆம் நாள் சிவகுமாரன் நினைவாக தமிழீழ மாணவர் எழுச்சி நாள் கடைபிடிக்கப்பட்டு வருகிறது. சுற்றுச் சூழல் நாள் ஜூன் 5 ஆம் நாள் வருவதால் அதற்கடுத்த நாள் சிவகுமாரன் நினைவு நாளாக ஆக்கப்பட்டது.
# சோலைமந்தி

**சோலைமந்தி** (*wanderoo* அல்லது *lion-tailed macaque*, சிங்க-வால் குரங்கு, உயிரியல் பெயர்: *macaca silenus*) இந்தியாவின் மேற்குத் தொடர்ச்சி மலைகளில் காணப்படும் மந்தி இனத்தைச் சேர்ந்த முதனிகளாகும். இம்மந்தியின் வெளிப்புற தோல் மயிர்கள் மின்னும் கரு நிறத்தைக் கொண்டவை. இதன் வால் சிங்கத்தின் வால் போன்று இருப்பதால் ஆங்கிலத்தில் இது *lion-tailed macaque* என்று அழைக்கப்படுகிறது. இம்மந்தியின் தமிழ்ப் பெயரான "சோலைமந்தி" என்பதை அறியாதவர்கள், இதன் ஆங்கிலப் பெயரின் நேரடி மொழிபெயர்ப்பான "சிங்கவால் குரங்கு" என்று தவறாக அழைக்கிறார்கள். இவ்விலங்கிற்கு "கருங்குரங்கு" என்றொரு பெயருமுண்டு. சங்க இலக்கியங்களில் இது நரைமுக ஊகம் என அறியப்படுகிறது.
# சோலைமந்தி

## உடல் அமைப்பு

இவ்விலங்கின் வெளிமயிர் கருப்பு நிறத்திலானது. இதன் வெள்ளை அல்லது வெள்ளி நிறத்திலான பிடரிப் பகுதியின் மயிர்கள் இவ்விலங்கிற்கே உரிய சிறப்பாகும். இதன் முகம் மயிர்கள் ஏதுமின்றி கருப்பு நிறத்தில் காணப்படும். தலை முதல் வால் வரையிலான நீளம் 45 முதல் 60 செ. மீ ஆகும் மற்றும் இதன் உடல் எடை 3 முதல் 10 கிலோகிராம் வரை இருக்கும். இதன் வால்ப்பகுதி மட்டும் சுமார் 25 செ. மீ நீளமாகும் மற்றும் வாலின் நுனிப்பகுதியில் கருப்பு நிறத்திலான ஒரு மயிர் கொத்து இருக்கும். இம்மயிர் கொத்து ஆண் மந்திகளுக்கு மிகுதியாகவும், பெண் மந்திகளுக்கு சற்று குறைந்தும் காணப்படும்.
# சோலைமந்தி

## வாழ்க்கை முறை

வெப்பமண்டல மழைக்காடுகளில் மட்டும் வாழும் சோலைமந்தி பகற்பொழுதில் மட்டும் சுறுசுறுப்புடன் காணப்படும் பகலாடியாகும். மரமேறுவதில் மிகவும் திறமைவாய்ந்த இம்மந்தி தன் பெரும்பாலான நேரத்தை உயர்ந்த மரக்கிளைகளிலேயே கழிக்கும். மிகவும் கூச்சவுணர்வுடைய இவ்விலங்குகள் மனிதர்களைத் தவிர்த்தே வாழவிரும்புபவை. இவை 10 முதல் 20 வரையிலான உறுப்பினர்களைக் கொண்டக் குழுக்களாக வாழும் நடத்தையைக் கொண்டவை. ஒரு குழுவில் ஒரு சில ஆண் மந்திகளும் பல பெண் மந்திகளும் இருக்கின்றன. ஒவ்வொரு குழுவும் தனக்கென்று ஒரு எல்லையை வகுத்திருக்கும், தங்கள் எல்லைக்குள் வேறொரு குழு நுழையும்பொழுது, மிகுந்த ஓசையுடன் கூச்சலிடும், சில வேளைகளில் வேற்றுக்குழு உறுப்பினருடன் சண்டைகளும் நடக்கும்.  
இவ்விலங்கின் சூல்கொள்ளல் காலம் (பேறுகாலம்) 6 மாதங்களாகும். பிறந்ததிலிருந்து ஒருவருட காலம் வரை குட்டி தன் தாயின் அரவணைப்பில் வாழும். இதன் சராசரி ஆயுட்காலம் காடுகளில் சுமார் 20 ஆண்டுகள் எனவும் விலங்குக்காட்சியகங்களில் ஏறத்தாழ 30 ஆண்டுகள் என்றும் கணக்கிடப்பட்டுள்ளது.
# சோலைமந்தி

## சூழியல்

சோலைமந்திகள் மழைக்காடுகளின் மரக்கிளைகளில் மட்டும் வாழக்கூடிய ஒர் குறிப்பிடத்தக்க வாழ்க்கை முறையை கொண்டவை. இவை பழங்கள், இலைகள், பூவின் மொட்டுகள், பூச்சிகள், முதுகெலும்பற்ற சிறு விலங்குள் ஆகியவற்றை உண்கின்றன. இம்மந்திகள் பகற்பொழுதில் பெரும்பாலான நேரத்தை உணவு தேடுவதிலேயே கழிக்கின்றன. இது மிகவும் விரும்பி உண்ணும் பழவகைகள் மேற்குத் தொடர்ச்சி மலைகளில் மட்டும் காணப்படும் மரங்களில் கிடைக்கக்கூடியவை.
# சோலைமந்தி

## காப்பு நிலை

பன்னாட்டு இயற்கைப் பாதுகாப்பு கூட்டமைப்பின் (IUCN) அண்மைய கணக்கெடுப்பின்படி சோலைமந்தியின் மொத்த உயிர்த்தொகை 3000 முதல் 3500 இருக்கக்கூடும். உலகிலுள்ள முதனிகளில் மிகவும் அரிதானதும் மிகவும் அச்சுறுத்தலுக்குள்ளானதுமான முதனிகள் சோலைமந்திகளாகும். இவை தமிழ் நாடு, கேரளா மற்றும் கர்நாடகா மாநிலங்களின் பசுமைமாறாக் காடுகளில் மட்டும் காணப்படுகின்றன. இவ்விலங்கின் வாழ்விடம், காடுகள் திருத்தப்பட்டு பணப்பயிர் வேளாண்மை மேற்கொள்ளப்படுவதால் மிகவும் பிளவுப்பட்டுள்ளது. தவிர மின் உற்பத்திக்கென அணை கட்டுதல், காடுகளில் சாலைகள் அமைத்தல் போன்ற மாந்தரின் பல்வேறு செயல்கள் சோலைமந்திகளின் வாழ்க்கைக்குப் பெரும் அச்சுறுத்தல்களாகியிருக்கின்றன.
# சோலைமந்தி

## காப்பு நிலை

#### பாதுகாப்பிற்கான காரணம்

சோலைமந்திகள் முதன்மையான இனங்கள் என்ற அந்தஸ்தின் காரணமாக முக்கியமானவை மற்றும் சுற்றுச்சூழல் அமைப்பு மற்றும் காடுகளுக்கு அவற்றின் முக்கியத்துவம் காரணமாகும். அவை குறிப்பிடத்தக்க விதைப் பரப்பிகளாக இருப்பதால், அவை தென் மேற்குத் தொடர்ச்சி மலையில் காணப்படும் ஒரு பசுமையான பூக்கும் மர இனமான *குல்லேனியா எக்ஸாரிலாட்டா* (*Cullenia exarillata*) போன்ற தாவர இனங்களுக்கு முக்கியமானதாக இருக்கலாம், இவ்விலங்கின் உணவின் முக்கிய ஆதாரமாகவும் விளங்குகிறது . வெப்பமண்டல மழைக்காடுகளில் விதைகளை சிதறடிப்பவர்களாக சேவை செய்வதால் இந்த இனம் பாதுகாப்பிற்கு முக்கியமானது, குறிப்பாக 50 கிலோ வரை எடையுள்ள பெரிய மரம் தாங்கும் பழங்களைக் கொண்ட பலா மரம். அவை பழங்களை உண்கின்றன மற்றும் விதைகளை சிதறடிக்கின்றன, இது மரங்கள் காடுகளின் வழியாக விரைவாக பரவுவதற்கும், கிடைக்கக்கூடிய நிலத்தின் திட்டுகளைத் தேடுவதற்கும் அனுமதிக்கிறது. குரங்குகளால் மனிதர்களும் பயனடைகிறார்கள், ஏனெனில் உள்ளூர் பிராந்தியங்களில் பழம் அவர்களின் முக்கிய வருமான ஆதாரங்களில் ஒன்றாகும். மனிதர்கள் பலாப்பழத்தின் பழங்களை பல்வேறு வகையான உணவுப் பொருட்களை உற்பத்தி செய்ய பயன்படுத்துகின்றனர். சுற்றுச்சூழல் அமைப்பு சேவைகளில் விதை பரவல் போன்ற செயல்பாடுகளின் காரணமாக தாவர மற்றும் மர பல்லுயிர் மற்றும் மர உற்பத்தி (வழங்குதல்) போன்ற சேவைகளைப் பெறுதல் மற்றும் மறுபுறம், காட்டிற்குச் செல்வது மற்றும் சிங்கத்தின் வாலைப் பார்ப்பது போன்ற கலாச்சார சேவைகள் உள்ளன. காட்டிற்குச் செல்வது மற்றும் சோலைமந்திகள் பார்ப்பது அல்லது ஒரு நாட்டில் இந்த இனம் இருப்பதைப் பற்றி பெருமிதம் கொள்வது போன்றவை.
# சோலைமந்தி

## காணப்படும் இடங்கள்

- களக்காடு (தமிழ் நாடு)
- தேனி (தமிழ் நாடு)
- பொள்ளாச்சி (தமிழ் நாடு)
- வால்பாறை (தமிழ் நாடு)
- அமைதிப் பள்ளத்தாக்கு (கேரளா)
- குதிரேமுக்கு (கர்நாடகா)
- சிர்சி-ஹொன்னவரா (கர்நாடகா)
- மடிக்கேரி (கர்நாடகா)
- கொடைக்கானல் பேரிஜம் வனப்பகுதி (தமிழ்நாடு)
# வார்ப்புரு:CPU socket

**}**  
| Specifications |  |
| --- | --- |
| **வகை** | } |
| **Chip form factors** | } |
| **தொடுப்புகளின் எண்ணிக்கை (Contacts)** | } |
| **Bus Protocol** | } |
| **FSB** | } |
| **வோல்ட் வீச்சு** | } |
| **புரோசசர்கள்** | } |
| <hr>*This article is part of the CPU socket series* | }<noinclude> |
</noinclude>
# 2004 இந்தியப் பெருங்கடல் நிலநடுக்கத்தினால் தமிழீழத்தில் ஏற்பட்ட அழிவுகள்

இந்தியப் பெருங்கடலில் 2004 ஆம் ஆண்டு ஏற்பட்ட நிலநடுக்கத்தின் காரணமாக எழுந்த ஆழிப்பேரலையினால் தமிழீழப் பிரதேசங்களில் ஏற்பட்ட அழிவுகள் இப்பட்டியலில் தொகுக்கப்பட்டுள்ளது:  
| அம்பாறை | 13128 | 648 | 2643 | 31235 |
| --- | --- | --- | --- | --- |
| மட்டக்களப்பு | 2731 | 1166 | 1081 | 27963 |
| யாழ்ப்பாணம் | 849 | 656 | 1540 | 6824 |
| கிளிநொச்சி | 560 | 645 | 56 | 10651 |
| முல்லைத்தீவு | 1932 | 2590 | 1068 | 5484 |
| திருகோணமலை | 1079 | - | 337 | 28568 |
| வவுனியா | - | - | - | 111 |
| மொத்தம் | 20279 | 5705 | 6725 | 110836 |
# சாக்கட் 370

**சாக்கட் 370** (இலங்கை வழக்கு: சொக்கட் 370) இண்டல் பெண்டியம் !!! புரோசர், செலிரோன் சிலொட் 1 ரக புரோசர்களை மாற்றீடு செய்யும் வண்னம் உருவாக்கப்பட்டதாகும். இதில் 370 என்பது புரோசரை சாக்கட்டுடன் இணைப்பதில் உள்ள துவாரங்களின் எண்ணிக்கை ஆகும்.  
சாக்கட் 370 ஆரம்பத்தில் செலிரான் ரக புரோசர்களுக்கே உருவாக்கப்பட்டதாகும். எனினும் பின்னர் பெண்டியம் !!! ரகப் புரோசர்களைக் கொண்ட கணினிக்கும் பாவிக்கப்படது. அத்துடன் வயா சைரிக்ஸ் !!! பின்னர் வயா சீ3 எனப் பின்னர் பெயர் மாற்றப்பட்ட புரோசரும் இந்த சாக்கட்டையே பாவித்தன.  
இந்த சாக்கட் ஆனது இதற்குப் பின்னர் வந்த 423/478/775 மாற்றீடு செய்யப்பட்டது (பெண்டியம் 4 மற்றும் கோர் 2 புரோசர்களால்).
# சூப்பர் சாக்கட் 7

**சூப்பர் சாக்கட் 7** அல்லது **சூப்பர் 7** என்றழைக்கப்படும் சாக்கட் ஆனது சாக்கட் 7 இன் ஓர் விரிவாக்கம் ஆகும். இது ஆகக்கூடுதலாக நொடிக்கு 100 மெகாஹேட்ஸ் வேகத்திலான FSB ஐ உடையது. சூப்பர் சாக்கட் 7 ஆனது ஏஎம்டி கே6-2 மற்றும் கே6-iii புரோசர்கள் மற்றும் சைரிக்ஸ் எம்-ii புரோசர்களை ஆதரிக்கின்றது. இது சாக்கட் 7 உடன் பின்னோக்கிய ஒத்திசைவு உடையது. அதாவது சாக்கட் 7 இல் பாவிக்கக்கூடிய புரோசரை சூப்பர் சாக்கட் 7 உம் ஆதரிக்கும் எனினும் சூப்பர் சாக்கட் 7 ஐ ஆதரிக்கும் புரோசர்கள் சாக்கட் 7 ஐ ஆதரிக்கும் என்றாகாது.  
ஏஎம்டி இண்டெல்லின் சாக்டினையே இதற்கு முன்னர் பாவித்தாலும் சட்டரீதியாக இதுவே ஏஎம்டி பாவித்த இறுதி இண்டெலுடன் ஒத்திசைவான சாக்கட் ஆகும். FSB இன் வேகத்தை நொடிக்கு 66 மெகாஹேட்ஸ் இல் இருந்து நொடிக்கு 100 மெகாஹேட்ஸ் வேகமாக அதிகரித்ததால் ஏஎம்டிக்கு அனுகூலங்கள் ஏற்பட்டது.  
இந்த சாக்கட்டானது வியாபார ரீதியில் மலிவானது என்றாலும் இதை நடைமுறைப்படுத்த முயன்ற வயா சிஸ் போன்றவற்றின் தரம் மிகவும் குறைவாகவே இருந்தது. எனினும் வயா பின்னர் கே6-iii பெண்டியம் !!! புரோசர்களுக்கான மதர்போட்டில் தரத்தை உறுதிப்படுத்திக் கொண்டது. ஏஎம்டி புரோசர்கள் ஒத்திசைவற்ற புரோசர்களை வியாபார ரீதியாக விற்பாதக் குற்றசாட்டுக்கள் பரவியதால் அத்லோன் புரோசர்களுக்கு தரநிர்ணய நிகழ்ச்சித் திட்டங்களை நடைமுறைப்படுத்தினர்.
# உள்ளியம் (மெய்யியல்)

**இருப்பாய்வியல்** அல்லது **இருப்பியல்** என்பது ஒரு பொருள் அது நிலவும் தன்மையை, அதாவது அது இருக்கும் இயல்பு நிலைமையை ஆயும் மெய்யியல் பிரிவு ஆகும். நிலவலை (இருப்பதை) உள்ளபடி அறியும் மெய்யியல் புலம் என்று பொதுவாகக் கூறலாம். இதனை ஆங்கிலத்தில் ஆன்ட்டாலஜி (ontology) என்று 17 ஆவது 18 ஆவது நூற்றாண்டுகளில் இருந்து அழைக்கின்றார்கள். 18 ஆவது நூற்றாண்டில் டாய்ட்சு மொழி பகுத்தறிவியலாளர் கிறிஸ்டியன் வுல்ஃவ் (Christian Wolff) என்பார் இந்த உள்ளதனியல் (நிலவலியல் அல்லது இருப்பியல்) என்னும் கருத்தை முதன்மைப்படுத்தி எழுதி வந்தார். என்றாலும் இம்மானுவேல் காண்ட் என்னும் டாய்ட்சு மொழி மெய்யியலாளர் இந்த இருப்பியல் என்னும் கருத்தின் அடிப்படையில் கடவுள் இருப்புக் கொள்கையை நிறுவ முயல்வதை வன்மையாக எதிர்த்தார்.  
ஆன்ட்டாலஜி என்னும் சொல்லில் உள்ள ஆன்ட்டோஸ் (ontos) என்னும் வேர்ச்சொல் கிரேக்க மொழியில் *உள்ளது எதுவோ அது*, *உள்ளது*, *இருப்பது* அல்லது *இயல்பொருள்* என்று பொருள்படும். ஆங்கிலத்தில் இதனை "on being", "essence of existence", " what actually is" என்று விளக்கிக் கூறலாம். இக்கருத்தை கி.மு 4 ஆவது நூற்றாண்டிலேயே கிரேக்க அறிஞர் அரிஸ்டாட்டில் என்பவர் முதலடிப்படை மெய்யியலாக முன்வைத்தார்.
# வார்ப்புரு:Infobox artist

| education = }}
| alma_mater = }
| notable_works = }}
| awards = }
| website = }
| nocat_wdimage = }
| module =
| rowclass3 = note
}}
}}
| module2 = }
}}<noinclude>  
</noinclude>
# ஆல்பிரெஃக்ட் டியுரே

**ஆல்பிரெஃக்ட் டியூரெ** (; ; (மே 21, 1471– ஏப்ரல் 6, 1528) என்பவர் ஜெர்மன் ஓவியரும். அச்சுருவாக்கக் கலைஞரும் ஆவார். இவர் ஜெர்மனியில் நியூரெம்பர்கில் பிறந்தார். இவருடைய புகழ்பெற்ற கீறுங்கலைப் படைப்புகள்:வீரன், சாவு, சாத்தான் (1513), *புனித செரோம் படித்துக்கொண்டிருத்தல்* (1514) , *வருத்தம்* (1514). இவற்றை விரிவாக திறனாய்வாளர்கள் பலகாலமாக அலசி வந்திருக்கின்றார்கள். இவருடைய நீர்ச்சாந்து (water color) இயற்கைக் காட்சிப் படங்கள் ஐரோப்பாவிலேயே முன்னோடியானதும், சிறந்தவை என்றும் புகழ்பெற்றவை. இவருடைய மரக்கட்டை அச்சுப் (woodcut) படங்கள் இத்துறையில் புதுமைகள் படைத்தவை. இவை இத்துறையில் இவருடைய நுட்ப முறைகளால் எவ்வளவு வளர்ச்சிகள் அடைய வாய்ப்புகள் உள்ளன என்று காட்டியது. ஆல்பிரெஃக்ட் டியுரே இத்தாலிய மறுமலர்ச்சிக் கலைஞர்களுடைய கலைநுணுக்கத்தை உணர்ந்தும், ஜெர்மனியின் அறிவுசார்ந்த அறக்கொள்கையரின் கொள்கைகளை அறிந்தும், அதனை தன்னுடைய கலைப்படைப்புகளில் வெளிப்படுத்தியமையால் இவருக்கு நிலைத்த புகழை ஈட்டுத் தந்துள்ளன. இவை மட்டுமல்லாமல் இவருடைய கணிதம் சார்ந்த உருவத் தோற்றங்களும், சரியான உடலுருவ விகிதங்கள் பற்றிய அறிவும் கொண்டு இவர் ஆக்கிய படைப்புகள் வரலாற்றில் நிலைத்த இடத்தைப் பெற்றுத் தந்துள்ளன. ரபாயல், ஜியோவானி பெல்லினி மற்றும் லியோனார்டோ டா வின்சி உள்ளிட்ட முக்கிய இத்தாலிய கலைஞர்களுடன் அவர் தொடர்பு கொண்டிருந்தார்.
# ஆல்பிரெஃக்ட் டியுரே

## இளமைப் பருவம்

டியுரே 1471 ஆம் ஆண்டில் மே மாதம் 21 ஆம் திகதி தம் பெற்றோர்களுக்கு மூன்றாவது பிள்ளையாகப் பிறந்தார். அத்துடன் அவர் தம் பெற்றோர்களுக்கு இரண்டாவது ஆண் பிள்ளையுமாவார். இவரின் பெற்றோர்களுக்கு பதினான்கு முதல் பதினெட்டு பிள்ளைகள் வரை இருந்துள்ளனர். டியுரேயின் தந்தையின் பெயர் *அஜ்டொசி* (Ajtósi) என்பதாகும், அவர் ஒரு பொற்கொல்லன் ஆவார். ஜெர்மானியப் பெயரான *டியுரே* ஹங்கேரிய மொழியில் இருந்து மொழி பெயர்க்கப்பட்டதாகும். பிற்காலத்தில் *டியுரே* எனும் பெயர் *ரியுரே* என மாற்றப்பட்டது. அதுவே குடும்பப் பெயராகவும் மாற்றப்பட்டது.
# ஆல்பிரெஃக்ட் டியுரே

## திருமணம்

1942 ஆம் ஆண்டின் தொடக்கத்தில் டியூரே பாஸ்லே நகரத்திற்குச் சென்றாரர் . மேலும் அங்குள்ள தனது சகோதரனுடைய வீட்டில் தங்கினார். சிறிது காலத்திலேயே தனது சொந்த ஊருக்குத் திரும்பிச் சென்றார். சூலை 7,1494 ஆம் ஆண்டில் தன்னுடைய 23 ஆம் வயதில் ஆக்னஸ் ஃப்ரே என்பவரை மணந்து கொண்டார். ஆனால் அவர்களுக்கு குழந்தை பிறக்கவில்லை
# ஆல்பிரெஃக்ட் டியுரே

## இத்தாலிக்கு முதல் பயணம் (1494–1495)

திருமணம் ஆகி மூன்றுமாதத்திற்குள் இத்தாலிக்குத் தனியாகச் சென்றார். ஏனெனில் அங்கு உலகம்பரவுநோய் பரவி வந்தது. மேலும் அங்கு சென்று கலை உலகின் மாற்றங்களை கற்றுத் தேர்ந்தார்.
# ஆல்பிரெஃக்ட் டியுரே

## ஆல்பிரெஃக்ட் டியூரெவின் ஓவியங்களின் பட்டியல்

| *பார்பரா டியூரேவின் சுய உருவப்படம்* | 1490 | நெய்யோவியம் | 47 × 38&nbsp;செண்ட்டி மீட்டர் | ஜேர்மனிஷ்சஸ் நேஷனல்மயூயூம், நியூரம்பெர்க், ஜெர்மனி |
| --- | --- | --- | --- | --- |
| டியூரேவின் தந்தையின் *சுய உருவப்படம்* | 1490 | நெய்யோவியம் | 47.5 × 39.5&nbsp;செண்ட்டி மீட்டர் | உப்பிஸி, ஃப்ளோரன்ஸ் |
| புலம்பல்கள் | 1498 | நெய்யோவியம் | 147 × 118செண்ட்டி மீட்டர் | ஜேர்மனிஷ்சஸ் நேஷனல்மயூயூம், நியூரம்பெர்க், ஜெர்மனி |
| சுய உருவப்படம் | 1493 | துணியில் எண்ணெய் கொண்டு வரைதல் | 56.5 × 44.5&nbsp;செண்ட்டி மீட்டர் | இலூவா அருங்காட்சியகம், பாரிஸ் |
| துன்பகரமான மனிதன் (துன்பத்தின் உருவமான மனிதன்) | 1493 | நெய்யோவியம் | 30 × 19&nbsp;செண்ட்டி மீட்டர் |  |
| வளை விதானவழி (ஆர்ச்)முன் கன்னியும் குழந்தையும் | 1495 c. | நெய்யோவியம் | 48 × 36&nbsp;செண்ட்டி மீட்டர் | பர்மாவுக்கு அருகிலுள்ள மமீனோ |
| ஃப்ரெடெரிக் சாக்சனிஸின் ஞானஸ்நானத்தின் உருவப்படம் | 1496 | டெம்பரா கேன்வாஸ் | 76 × 57&nbsp;செண்ட்டி மீட்டர் | பெர்லின் |
| ட்ரெஸ்டென் அல்ட்ராபீஸ் (மூன்று பிரிவு ) ஜெர்மனியின் மறுமலர்ச்சி கலைஞரான ஆல்ஃபிரட் டியூரேவின் படைப்பு 1496- 1497 | 1496 | நெய்யோவியம் | 117 × 96.5&nbsp;செண்ட்டி மீட்டர்&nbsp; | டிரெஸ்டன் |
| காட்டுப்பகுதியில் செயிண்ட் ஜெரோம் | 1496 | நெய்யோவியம் | 23 × 17&nbsp;செண்ட்டி மீட்டர் | இலண்டன் தேசிய அருங்காட்சியகம் |
| பரலோகக் (சொர்க்கம்) காட்சி | 1496 | நெய்யோவியம் | 23 × 17&nbsp;செண்ட்டி மீட்டர் | இலண்டன் தேசிய அருங்காட்சியகம் |
| கன்னிப் பெண்ணின் ஏழு கவலைகள் | 1496 | நெய்யோவியம் | 109 × 43&nbsp;செண்ட்டி மீட்டர் (மத்தியில் உள்ள பொருத்துப் பலகை), 63 × 46&nbsp;செண்ட்டி மீட்டர் (ஒவ்வொரு பக்கமும் உள்ள பொருத்துப் பலகை) | மியூனிக், ஜெர்மனி |
| ஓவியனின் தந்தை | 1497 | நெய்யோவியம் | 51 × 40.3&nbsp;செண்ட்டி மீட்டர் |  |
| இலண்டன் தேசிய அருங்காட்சியகம் | } |  |  |  |
|-
|இளம்பெண்ணின் சுய உருவப்படம்
|1497
|நெய்யோவியம்
|56 × 43&nbsp;செண்ட்டி மீட்டர்
|பிராங்க்ஃபுர்ட், ஜெர்மனி
|-
|இளம் ஃபர்லகெரின் சுய உருவப்படம்
|1497
|நெய்யோவியம்
|56.5 × 42.5&nbsp;செண்ட்டி மீட்டர்
|பெர்லின் மாகாண அருங்காட்சியகம்
|-
|ஆணின் சுய உருவப்படம்
|1497
|துணியில் எண்ணெய் கொண்டு வரைதல்
|24.2 × 20&nbsp;செண்ட்டி மீட்டர்
|ஹெய்ன்ஸ் கஸ்டம்ஸ் சேகரிப்பு, க்ருஸ்லிங்கென்
|-
|மடோனா மற்றும் குழந்தை
|1496 - 1499
|நெய்யோவியம்
|52.4 × 42.2செண்ட்டி மீட்டர்
|கலை அருங்காட்சியாகம், வாசிங்டன், டி. சி.
|-
|லாட் மற்றும் அவரது குழந்தைகள்
|1496 - 1499
|நெய்யோவியம்
|52.4 × 42.2செண்ட்டி மீட்டர்
|கலை அருங்காட்சியாகம், வாசிங்டன், டி. சி.
|-
|ஆதாம்- ஏவாள்
|1507
|நெய்யோவியம்
|209 x 81 செண்ட்டி மீட்டர்
|மியூஸோ டெல் பிராடோ, மாட்ரிட்
|-
|புனித அன்னை மரியாளின் பிரார்த்தனை
|1518
|நெய்யோவியம்
|53x 43 செண்ட்டி மீட்டர்
|பெர்லின் மாகாண அருங்காட்சியகம்
|}
# ஆல்பிரெஃக்ட் டியுரே

## டியூரே செதுக்கிய சித்திரங்களின் பட்டியல்

| புனித பாலின் சமயமாற்றம் | 1494 | செம்புத் தகட்டு உட்செதுக்கல் | 295 × 217மில்லிமீட்டர் |
| --- | --- | --- | --- |
| மரணத்தால் தாக்கப்பட்ட பெண் | 1495 | செம்புத் தகட்டு உட்செதுக்கல் | } |
|110 × 92mm
|பி92
|-
|தி கிரேட் கூரியர் (பாதுகாவலர்)
|செம்புத் தகட்டு உட்செதுக்கல்
|100 × 115mm
|-
|புனித குடும்பம் ( உடன் தும்பி உள்ளது)
|1495
|செம்புத் தகட்டு உட்செதுக்கல்
|151 × 140mm
|B44
|-
|காதலின் அன்பளிப்பு
|1495
|செம்புத் தகட்டு உட்செதுக்கல்
|151 × 140mm
|B93
|-
|ஊதாரித்தனமான மகன்
|1494 - 1498
|Copper engraving
|247 × 191mm
|B28
|-
|காட்டில் புனித ஜெரோம்
|1494 - 1498
|செம்புத் தகட்டு உட்செதுக்கல்
|316 × 225mm
|B61
|-
|செயின்ட் ஜான் கிறிஸ்ஸ்டோமின் தவம்
|1494 - 1498
|செம்புத் தகட்டு உட்செதுக்கல்
|183 × 119mm
|B63
|-
|சிறிய அதிர்ஷ்டம்
|1495–1496
|செம்புத் தகட்டு உட்செதுக்கல்
|120 × 66mm
|B78
|-
|தி சுமால் கூரியர் (பாதுகாவலர்)
|1496
|செம்புத் தகட்டு உட்செதுக்கல்
|110 × 78mm
|B80
|-
|குக் மற்றும் அவரது மனைவி
|1496
|செம்புத் தகட்டு உட்செதுக்கல்
|109 × 77mm
|B84
|-
|மூன்று உழவர்களின் உரையாடல்
|1496–1497
|செம்புத் தகட்டு உட்செதுக்கல்
|108 × 77mm
|B86
|-
|உழவன் தனது மனைவியுடன்
|1496–1498
|செம்புத் தகட்டு உட்செதுக்கல்
|109 × 77mm
|B83
|-
|நிர்வாணமான நான்கு பெண்கள்
|1497
|செம்புத் தகட்டு உட்செதுக்கல்
|194 × 135mm
|B75
|-
|மரணத்தால் எச்சரிக்கப்பட்ட இளம் தம்பதியினர்
|1496–1500
|செம்புத் தகட்டு உட்செதுக்கல்
|194 × 120mm
|B94
|-
|குரங்குடன் மடோனா
|1496–1500
|செம்புத் தகட்டு உட்செதுக்கல்
|190 × 121mm
|B42
|-
|மருத்துவரின் கனவு
|1496–1500
|செம்புத் தகட்டு உட்செதுக்கல்
|190 × 121mm
|B76
|-
|கடல் அரக்கன்
|1496–1500
|செம்புத் தகட்டு உட்செதுக்கல்
|248 × 189mm
|B71
|-
|புனித செபஸ்தியார் கட்டுண்ட நிலையில்
|1497–1501
|செம்புத் தகட்டு உட்செதுக்கல்
|106 × 76mm
|B56
|-
|சூனியக்காரி
|1498–1502
|செம்புத் தகட்டு உட்செதுக்கல்
|115 × 71mm
|B67
|-
|ஆதாம் , ஏவாளுடன்
|1504
|செம்புத் தகட்டு உட்செதுக்கல்
|248 × 192mm
|B1
|-
|சிறிய குதிரை
|1505
|செம்புத் தகட்டு உட்செதுக்கல்
|165 × 108mm
|B96
|-
|பெரிய குதிரை
|1505
|செம்புத் தகட்டு உட்செதுக்கல்
|167 × 119mm
|B97
|-
|புனித ஜானுடன் புனித குடும்பம்
|1510
|216 × 190mm
|B43
|-
|மரத்தின் அடியில் மடோனா
|1513
|செம்புத் தகட்டு உட்செதுக்கல்
|117 × 75mm
|B35
|-
|போர் வீரன் , இறப்பு, சாத்தான்
|1513
|செம்புத் தகட்டு உட்செதுக்கல்
|246 × 188mm
|B98
|-
|விவசாய ஜோடியின் நடனம்
|1514
|செம்புத் தகட்டு உட்செதுக்கல்
|117 × 74mm
|B90
|-
|புனித ஜெரோம் படித்துக்கொண்டிருக்கும் போது
|1514
|செம்புத் தகட்டு உட்செதுக்கல்
|247 × 188&nbsp;mm
|B60
|-
|சுவரின் அருகில் மடோனா
|1514
|செம்புத் தகட்டு உட்செதுக்கல்
|147 × 101&nbsp;mm
|B40
|-
|புனித அப்போஸ்தலர் பால்
|1514
|செம்புத் தகட்டு உட்செதுக்கல்
|118 × 74&nbsp;mm
|B50
|-
|புனித அப்போஸ்தல தாமஸ்
|1514
|செம்புத் தகட்டு உட்செதுக்கல்
|117 × 75&nbsp;mm
|B48
|-
|தோட்டத்தில் வேதனை
|1515
|செம்புத் தகட்டு உட்செதுக்கல்
|224 × 157&nbsp;mm
|B19
|-
|புனித அந்தோனியார்
|1519
|செம்புத் தகட்டு உட்செதுக்கல்
|98 × 142&nbsp;mm
|B58
|-
| சந்தையில்உழவரும் அவரது மனைவியும்
|1519
|செம்புத் தகட்டு உட்செதுக்கல்
|98 × 142&nbsp;mm
|B58
|}
# வல்லபாய் பட்டேல்

சர்தார் **வல்லப்பாய் படேல்** (அக்டோபர் 31, 1875 - டிசம்பர் 15, 1950) (*Sardar Vallabhbhai Jhaverbhai Patel*, குஜராத்தி: વલ્લભભાઈ પટેલ, இந்தி: सरदार वल्लभभाई पटेल) இந்திய விடுதலைப் போராட்ட வீரர் ஆவார். குஜராத் மாநிலத்தில் பிறந்து வளர்ந்த படேல் குஜராத் மாநிலத்தில் வழக்கறிஞராக இருந்து ஆங்கிலேயர்களுக்கு எதிராக அறவழிப் போராட்டங்களை நடத்தினார். இந்திய தேசிய காங்கிரசில் ஒரு தலைவராக இருந்து வெள்ளையனே வெளியேறு இயக்கப் போராட்டத்தில் முக்கியமானவராக இருந்தார். இவர் இந்தியாவின் இரும்பு மனிதர் என்று அழைக்கப்படுகின்றார்.  
சுதந்திர இந்தியாவின் முதல் துணைப் பிரதம அமைச்சராகவும், உள்துறை அமைச்சராகவும் பணியாற்றிய சர்தார் வல்லப்பாய் படேல் சுதந்திர இந்தியாவை ஒருங்கிணைத்த சிற்பியாவார். ஐந்நூற்றுக்கும் மேற்பட்ட சமஸ்தானங்களையும் ஒருங்கிணைத்து, இன்றைய ஒருங்கிணைந்த இந்தியாவை உருவாக்கினார். இவர் *இந்தியாவின் இரும்பு மனிதர்* என்றும் *இந்தியாவின் பிஸ்மார்க்* என்றும் அழைக்கப்பட்டார்.
# வல்லபாய் பட்டேல்

## வாழ்க்கை வரலாறு

சர்தார் வல்லப்பாய் படேல், லேவா படேல் சமூகத்திலிருந்து ஒரு குஜராத்தி குடும்பத்தில் பிறந்தார். சர்தார் வல்லப்பாய் படேலின் சொந்த ஊர் கரம்சாத் ஆகும். இவருக்கு சோமாபாய், நர்சிபாய் மற்றும் விதால்பாய் பட்டேல் என்ற மூன்று அண்ணன்களும், காசிபாய் என்ற தம்பியும் தைபா என்ற தங்கையும் உடன் பிறந்தவர்கள் ஆவார். அவரது தந்தை சுவாமிநாராயணனின் சம்ப்ரதாயின் ஒரு பக்தராக இருந்தார். இவரை அவரது தந்தை 20 கி.மீ. தொலைவில் உள்ள சுவாமிநாராயண் கோயிலுக்கு நடந்தே அழைத்துச் செல்வார். அது அவரது உடலை கட்டுகோப்பாகவும் வலிமையாகவும் உருவாக்க உதவியது. படேல் தனது 22 வயதில் தன்னுடைய மெட்ரிக்குலேசன் கல்வியில் தேர்ச்சி அடைந்தார். பட்டேல் தனக்குள்ளாகவே வழக்கறிஞர் ஆக வேண்டும் என தீர்மானித்து இங்கிலாந்து சென்று வழக்குரைஞர் படிப்பு படித்தார். அவர் மற்ற வழக்குரைஞர்களின் புத்தகங்களை வாங்கி படித்து இரண்டு ஆண்டுகளில் தேர்ச்சி அடைந்தார்.  
1909-ஆம் ஆண்டு படேலின் மனைவி புற்றுநோய்க்கான முக்கிய அறுவை சிகிச்சை செய்ய பம்பாயில் (மும்பை)உள்ள மருத்துவமனையில் அனுமதிக்கப்பட்டிருந்தார். அறுவை சிகிச்சை வெற்றிகரமாக முடிந்தும் அவரது உடல்நிலை திடீரென மோசமடைந்ததால் மருத்துவமனையில் உயிரிழந்தார்.  
அப்போது படேல் நீதிமன்றத்தில் ஒரு வழக்கில் சாட்சியைகுறுக்கு விசாரணை செய்துகொண்டிருந்தார். அவரிடம் மனைவி இறந்தது குறித்த குறிப்பு கொடுக்கப்பட்டது. அதை படித்துவிட்டு தனது பாக்கெட்டில் வைத்துவிட்டு தனது குறுக்கு விசாரணையைத் தொடர்ந்தார். அந்த வழக்கில் வெற்றியும் பெற்றார். வழக்கு விசாரணை முடிந்த பிறகுதான் தன் மனைவி இறந்த செய்தியை மற்றவர்களுக்குக் கூறினார்.
# வல்லபாய் பட்டேல்

## சாதனைகள்

சோமநாதபுரம் கோயிலை கே. எம். முன்ஷியுடன் இணைந்து மீண்டும் எழுப்பக் காரணமாக இருந்தவர்.
அகமதாபாத்தில் வக்கீல் தொழில் நடத்தியபோது உள்ளூர் மக்களின் பிரச்சினைகளுக்கு உதவி செய்ததன் மூலம் பிரபலமானார். 1917-ம் ஆண்டு மாநகராட்சித் தேர்தலில் வெற்றி பெற்றார். சுதேசி இயக்கம் உச்சத்தில் இருந்தபோது காந்திஜியின் உரையைக் கேட்டவர், வக்கீல் தொழிலை உதறி சுதேசி இயக்கத்தில் இணைந்தார்.  
- குஜராத்தில் கேடா என்ற இடத்தில் பயங்கர பஞ்சம். ஆங்கிலேய அரசிடம் வரி விலக்கு கேட்டு விவசாயிகள் போராடினர். அரசு பணியாததால் காந்தி, படேல் தலைமையில் வரிகொடாமைப் போராட்டம் வெடித்தது. அதன் விளைவாக அரசு பணிந்தது, வரி ரத்தானது. படேலின் முதல் வெற்றி இது.
- பார்டோலி என்ற இடத்தில் விவசாயிகள் நலன் காக்க நடைபெற்ற மற்றொரு சத்தியாக்கிரகப் போராட்டத்திலும் படேலுக்கு வெற்றி கிடைத்தது. அப்போதிருந்து மக்களால் ‘சர்தார்’ என்று அன்போடு அழைக்கப்பட்டார். அதன் பிறகு போராட்டங்களும் சிறைவாசமும் அவருக்கு வாடிக்கையாகிப் போனது.
- வட்டமேஜை மாநாட்டு தோல்விக்குப் பிறகு காந்தி, படேல் ஆகியோர் கைது செய்யப்பட்டனர். இருவரையும் எரவாடா மத்திய சிறையில் அடைக்கப்பட்டபோது இருவருக்கும் நெருக்கம் வளர்ந்தது.
- சுதந்திரப் போராட்டத்தின் சிப்பாய் என்று அழைக்கப்பட்டார். இந்திய விவசாயிகளின் ஆன்மாவாக கருதப்பட்டார். நவீன இந்தியாவை உருவாக்கியவர்களில் முக்கியமானவர். சுதந்திர இந்தியாவின் முதல் உள்துறை அமைச்சராகவும் துணைப் பிரதமராகவும் பணியாற்றினார்.
- நாடு முழுவதும் ஆங்காங்கே துண்டு துண்டாக மன்னராட்சி நடந்துகொண்டிருந்த 565 ராஜ்ஜியங்களை ஒன்றிணைத்ததுதான் உள்துறை அமைச்சராக அவர் ஆற்றிய முதல் பணி. வி.பி.மேனனுடன் இணைந்து அகண்ட பாரதத்தை அமைத்தார்.
- அகண்ட பாரதம் அவ்வளவு எளிதாக அமையவில்லை. அந்த இலக்குக்காக சகல வழிகளையும் பின்பற்றினார். சர்ச்சைகள், எதிர்ப்புகள் எழுந்தாலும் இரும்பு மனிதராக நின்று சமாளித்தார்.
- 75-ஆம் வயதில் இறந்தார். 1991-இல் படேலுக்கு பாரத ரத்னா விருது வழங்கப்பட்டது.
# வல்லபாய் பட்டேல்

## மரபுரிமைப் பேறுகள்

### ஒற்றுமைக்கான சிலை

, நர்மதா மாவட்டம்]]  
இவருடைய நினைவாக குஜராத் மாநிலத்தில் ஓடும் நர்மதா மாவட்டத்தில் பாயும் நர்மதா நதிக்கரையில், சர்தார் வல்லபாய் படேலின் 143-ஆவது பிறந்த நாளில் ஒற்றுமைக்கான சிலை இந்தியப் பிரதமர் நரேந்திர மோடி திறந்துவைத்தார். இதுவே உலகின் மிக உயரமான சிலையாகும் 182 மீட்டர் (597 அடி).
- சர்தார் வல்லப்பாய் படேல் தேசிய நினைவகம்
- சர்தார் வல்லப்பாய் படேல் பன்னாட்டு வானூர்தி நிலையம்
- சர்தார் வல்லப்பாய் படேல் தேசிய காவல் அகாதமி
- சர்தார் வல்லப்பாய் படேல் பன்னாட்டு நெசவு மற்றும் மேலாண்மை பள்ளி
# மு. இளங்கோவன்

**மு. இளங்கோவன்** என அறியப்படும் **முருகேசன் இளங்கோவன்** (*Mu. Elangovan*; பிறப்பு: 20 சூன் 1967) தமிழ்நாட்டைச் சேர்ந்த ஒரு தமிழ் ஆய்வாளர் ஆவார்.
# மு. இளங்கோவன்

## வாழ்க்கைக் குறிப்பு

### பிறப்பு

இன்றைய அரியலூர் மாவட்டம் கங்கைகொண்ட சோழபுரத்தை அடுத்துள்ள இடைக்கட்டு என்னும் சிற்றூரில் 20 சூன் 1967 அன்று மு. அசோதை அம்மாள் - சி. முருகேசன் இணையருக்கு மகனாகப் பிறந்தார் இளங்கோவன்.
# மு. இளங்கோவன்

## வாழ்க்கைக் குறிப்பு

### கல்வி

உள்கோட்டையில் உள்ள அரசினர் தொடக்கப்பள்ளி (1972-1976), அரசினர் உயர்நிலைப் பள்ளி (1976 -1982) ஆகியவற்றில் பயின்றார். பின் 1982-84 காலகட்டத்தில் மீன்சுருட்டியில் உள்ள அரசினர் மேல்நிலைப் பள்ளியில் பயின்றார். இதைத் தொடர்ந்து மூன்றாண்டுகள் விவசாயப் பணிகளால் கல்வியை இடைநிறுத்தினார்.  
புலவர் ந. சுந்தரேசனார் எனும் தமிழாசிரியரின் நெறிப்படுத்தலில் திருப்பனந்தாள் காசிமடத்துக்கு உட்பட்ட செந்தமிழ்க் கல்லூரியில் 1987 முதல் 1992 வரை இளங்கலை, முதுகலை பட்டங்களை முதல் வகுப்பில், முதல் மாணவராகத் தேறிப் பெற்றார். பின்பு புதுவைப் பல்கலைக்கழகத்தில் பேராசிரியர் க. ப. அறவாணன் தலைமையில் இயங்கிய தமிழியல் துறையில் “மராட்டியர் ஆட்சியில் தமிழகமும் தமிழும்" எனும் தலைப்பில் ஆய்வு செய்து ஆய்வியல் நிறைஞர் பட்டம் பெற்றவர் (1992-1993). பின்பு திருச்சிராப்பள்ளி பாரதிதாசன் பல்கலைக்கழகத்தில் நிதியுதவியுடன் “பாரதிதாசன் பரம்பரை’" என்ற தலைப்பில் முனைவர் பட்ட ஆய்வினை (1993 - 1996) நிறைவு செய்தார். இந்த ஆய்வில் தமிழ்க்கவிதை வரலாற்றில் பல கவிஞர்களின் வாழ்வியலையும் பணிகளையும் பதிவு செய்தார். இதே காலகட்டத்தில் *மாணவராற்றுப்படை* (1990), *பனசைக்குயில் கூவுகிறது* (1991), *அச்சக ஆற்றுப்படை* (1993), *விடுதலைப் போராட்ட வீரர் வெ. துரையனார் அடிகள்* (1995) முதலான நூல்களை வெளியிட்டார்.
# மு. இளங்கோவன்

## வாழ்க்கைக் குறிப்பு

### பணிகள்

1997-இல் சென்னை உலகத் தமிழாராய்ச்சி நிறுவனத்தில் "தமிழியல் ஆவணம்" எனும் திட்டப்பணியில் ஆய்வு உதவியாளராகப் பணிபுரிந்தார். வீ. ப. கா. சுந்தரம் இயற்றிய *தமிழிசைக் கலைக்களஞ்சியம்* நான்காம் தொகுதிக்கான பணி உதவியாளராக 1998-99 காலகட்டத்தில் பாரதிதாசன் பல்கலைக்கழகத்தில் செயலாற்றினார். மேல்மருவத்தூர் பங்காரு அடிகளாரின் ஆதிபராசக்தி அறக்கட்டளைக்கு உரிமையான கலவை ஆதிபராசக்தி கலை மற்றும் அறிவியல் கல்லூரியில் தமிழ் விரிவுரையாளராக (16 சூன் 1999 - 17 ஆகத்து 2005) பணியாற்றினார். ஒன்றிய அரசுப்பணியாளர் தேர்வாணையத்தால் (UPSC) தேர்ந்தெடுக்கப் பெற்று 18 ஆகத்து 2005 முதல் புதுவைப் பல்கலைக்கழகத்தில் தமிழ் விரிவுரையாளராகப் பணிபுரிந்து வருகிறார்.  
கவிதையில் ஆர்வம் கொண்ட இளங்கோவன், தமிழக நாட்டார் பாடல்களைப் பாடியும், ஆய்வு செய்தும் வருகிறார். கேரள, ஈழத்து நாட்டார் பாடல்கள் குறித்தும் ஆய்வு செய்துள்ளார். திருச்சிராப்பள்ளி வானொலி நிலையம் வழியே இவரின் நாட்டார் பாடல்கள் சிறப்பு இலக்கியப் பேருரைகளாக ஒலிபரப்பப் பட்டுள்ளன.  
இளங்கோவனின் மேற்பார்வையில் வயல்வெளிப் பதிப்பகம் (இடைக்கட்டு), பாரதிதாசன் உயராய்வு மையம், புலவர் ந. சுந்தரேசனார் ஆய்வு நூலகம் இயங்குகின்றன.
# தமிழீழ மாணவர் எழுச்சி நாள்

**தமிழீழ மாணவர் எழுச்சி நாள்** ஆண்டு தோறும் ஜூன் 6 ஆம் நாள் தமிழீழம் எங்கும் கொண்டாடப்பட்டு வருகிறது.  
தமிழ் மாணவர்கள் மீது திணிக்கப்பட்ட ஒடுக்குமுறைக்கு எதிராக கிளர்ந்தெழுந்து போராடி இறுதியில் தன்னைத் தானே மாய்த்த யாழ்ப்பாணம் இந்துக் கல்லூரியின் மாணவன் பொன். சிவகுமாரனை நினைவுகூர்ந்து ஆண்டுதோறும் மாணவர் எழுச்சி நாளாக அனுஷ்டிக்கப்படுகின்றது.  
சிவகுமாரனின் நினைவு நாளாகிய ஜூன் 5 இல் உலக சூழல் நாள் வருவதால் அதற்கு மதிப்பளித்து ஜூன் 6 ஆம் நாள் சிவகுமாரன் நினைவாக தமிழீழ மாணவர் எழுச்சி நாள் தமிழீழத்திலும் புலம்பெயர் நாடுகளிலும் கொண்டாடப்படுகின்றது.
# டென்சின் கியாட்சோ (14வது தலாய் லாமா)

**ஜெட்சுன் ஜம்பேல் ஙவாங் லொப்சாங் யெஷெ டென்சின் கியாட்சோ** (திபெத்திய மொழி: Jetsun Jamphel Ngawang Lobsang Yeshe Tenzin Gyatso/ བསྟན་འཛིན་རྒྱ་མཚོ་, பிறப்பு **லாமோ தொங்ருப்** (Lhamo Döndrub/ལྷ་མོ་དོན་འགྲུབ, ஜூலை 6, 1935) திபெத்தின் 14 தலாய் லாமா ஆவார். இவர் திபெத் மக்களின் ஆன்மீக அரசியல் தலைவர் ஆவார். இவர் உலக அரங்கில் ஒரு முக்கிய தலைவராகவும் பார்க்கப்படுகிறார். இவரே திபெத் மக்களின் மரபு வழித் தலைவராக திபெத் மக்களால் ஏற்றுக் கொள்ளப்பட்டாலும், திபெத்தைத் தனது கட்டுப்பாட்டுக்குள் வைத்திருக்கும் சீனா இதை ஏற்றுக் கொள்ள வில்லை. 1958 ஆண்டு திபெத் மீது சீன அரசு மேற்கொண்ட ஆக்கிரமிப்பு நடவடிக்கையைத் தொடர்ந்து இந்தியாவின் தரம்சாலாவிற்கு புகலிடம் வந்து வாழ்கிறார்.  
இவர் ஆன்மீகம் அரசியல் துறைகளில் மட்டுமல்லாமல் அறிவியலிலும் ஆர்வம் கொண்டவர். ஆன்மீகத்தை அறிவியல் எங்கு பிழை என்று ஆதார பூர்வமாக நிரூபிக்கிறதோ அதை ஆன்மீகம் ஏற்றுக்கொள்ள வேண்டும் என்று அவரது ஆங்கில நூலில் (The Universe in a Single Atom) குறிப்பிடுகிறார். இவர் தியானம் குறித்த பரிசோதனைக்கூட ஆராய்ச்சிகளிலும் தமது ஒத்துழைப்பை வழங்கியிருக்கிறார்.  
இவர் 1989 ஆண்டிற்கான அமைதிக்கான நோபல் பரிசை பெற்றவர்.
# டென்சின் கியாட்சோ (14வது தலாய் லாமா)

## 15வது புதிய தலாய் லாமா

மார்ச் 2023ல் தற்போதைய தலாய் லாமா, மங்கோலியாவை பூர்வீகமாகக் கொண்டு ஐக்கிய அமெரிக்க நாட்டின் வாழும் தம்பதியரின் 8 வயது சிறுவனை தனது வாரிசு ஆக தரம்சாலாவில் அறிவித்தார். இச்சிறுவன் மங்கோலியாவின் 9வது பௌத்த குரு *கல்கா ஜெட்சன் தம்பா ரின்போச்சி*யின் அவதாரம் என தலாய் லாமா அறிவித்தார்.
# சுன் த்சு

**சன் ருசு** (Chinese: 孫子; pinyin: Sūn Zǐ; ஆங்கிலம்:Sun Tzu - "Master Sun") என அறியப்படும் Sūn Wǔ (孫武; c. 544—496 BC) இன்றும் துல்லியமாக படிக்கப்படும் பயன்படுத்தப்படும் *போர்க்கலை* என்ற நூலை இயற்றியவர். *போர்க்கலை* சன் ருசுவினால் கள முனையில் நிரூபிக்கப்பட்ட கோட்பாடுகளையும், அவருக்குபின் அதற்கு போர்க்கலை நிபுனர்களால் தரப்பட்ட உரைகளையும் கொண்டிருக்கிறது. போர்க்கலையில் பயன்படும் மூல உபாயங்களையும் உத்திகளையும் சிறப்பாக விபரிக்கிறது.
# சீன வானொலி நிலையம் (தமிழ்)

**சீன வானொலி நிலையம் (தமிழ்)** சீன வானொலி நிலையத்தின் தமிழ்ச் சேவை ஆகும். சீன வானொலி நிலையம் 1941 ஆம் ஆண்டு தொடங்கப்பட்ட உலகளாவிய ஒலிபரப்புச் சேவை ஆகும். இது 43 மொழிகளில் தற்போது ஒலிபரப்பு செய்கிறது. அவற்றுள் தமிழும் ஒன்று. சீன வானொலியின் தமிழ்ப் பிரிவு, 1963 ஆம் ஆண்டு ஆகஸ்டு திங்கள் தொடங்கியது. . தமிழ்ப் பிரிவிற்கு 22 ஆயிரத்திற்கும் அதிகமான வாசகர்கள் உள்ளனர். சீனாவுக்கும் உலக நாடுகளின் மக்களுக்கும் புரிந்துணர்வை வளர்ப்பதற்காக இந்த வானொலிச் சேவை ஏற்படுத்தப்பட்டது. இது சீனக் கண்ணோட்டத்தில் செய்திகளையும் கருத்துரைகளையும் தருகிறது. செய்தி, அரசியல், பொருளாதாரம், பண்பாடு, அறிவியல், தொழில்நுட்பம் என பல துறை சார் தகவல்களைப் பகிர்கிறது. சீன வானொலியின் தமிழ்ப்பிரிவு தலைவராக தற்போது கலைமகள் என்கிற சாவோ ஜியாங் இருக்கிறார். இந்தச் செய்திச் சேவையை இங்கிலாந்தின் பிபிசி தமிழோசையுடன் ஒப்பிட முடியும். சீன வானொலியின் தமிழ்ப் பிரிவு, 2013 ஆம் ஆண்டு பொன்விழாவைக் கொண்டாடியது.
தமிழ் நேயர் மன்றக் கருத்தரங்குகள் பல முறை நிகழ்ந்துள்ளன. இது "சீனத் தமிழொலி" என்ற இதழை வெளியிடுகிறது.
# பாண்டா கரடி

**பாண்டா** (மரபுச் சீனம்:大熊貓; எளிய சீனம்:大熊猫; பின்யின்:Dàxióngmāo, அல்லது "பெரிய கரடி பூனை"; ஆங்கிலம்: *Giant Panda*) சீனாவில் மட்டும் காணப்படும் பாலூட்டி விலங்கு ஆகும். இது கரடியைப் போல் தோற்றம் தரும் சிறிய விலங்கு ஆகும். வளர்ந்த பாண்டாக்கள் சராசரியாக 1.5 சுற்றளவு 75 செமீ நீளம் அளவுடயவை. ஆண் பாண்டாக்கள் 115 கிலோகிராம் வரை நிறை கொண்டவை. பெண் பாண்டாக்கள் பொதுவாக 10-20% ஆண் பாண்டாக்களை விட சிறியவை. பாண்டா கறுப்பு வெள்ளை கலந்த உரோமத் தோலை கொண்டவை. காதுகள், கண்களை சுற்றி, முகவாய்(மூக்கும் வாயும் சேர்ந்த பகுதி), கால்கள், தோள்கள் ஆகியவை கறுப்பாகவும் மற்ற பகுதிகள் வெள்ளையாகவும் காணப்படும்.
# பாண்டா கரடி

## வளர்ச்சி

- பிறந்த பாண்டா குட்டி இளஞ்சிவப்பு நிறத்தில் காணப்படும், சுமார் 800கிராம் எடையளவு கொண்டிருக்கும், கண் தெரியாது.
- பத்து நாட்களுக்கு பிறகு அதன் நிறம் மாறத் தொடங்கி, அதன் வழக்கமான நிறமான கருப்பு-வெள்ளையை அடையத்தொடங்கும்.
- நாற்பது நாட்களுக்கு பின்பு கண் தெரியத் தொடங்கும்.
- ஆறு மாதங்களுக்குப் பிறகு மரம் ஏறத் தொடங்கும்.
- ஒரு வருடத்தில் 45கிலோகிராம் அளவு எடை கொண்டிருக்கும்.
- ஐந்து வருடங்களுக்கு பிறகு அதன் எடை 100கிலோவை அடைந்திருக்கும், இனப்பெருக்கம் செய்யுமளவுக்கு தகுதி பெற்றிருக்கும். தோராயமாக 30 வருடங்கள் பாதுகாக்கப்பட்ட பகுதிகளில் உயிர் வாழ்கிறது, வனங்களில் 14 முதல் 20 வருடங்கள் வரையே உயிர் வாழ்கிறது.
# பாண்டா கரடி

## வளர்ச்சி

### <u>வசிப்பிடம்</u>

- பாண்டா கரடிகள் மத்திய சீனாவின் சிச்சுஆன் மலைப்பகுதிகளிலும் அதனைச்சுற்றியுள்ள கான்சு மற்றும் சான்க்சி மலைப்பகுதிகளிலும் வாழ்கின்றன.காடுகளின் அழிவு மற்றும் முன்னேற்ற் சார் மாற்றங்களால் அவை தாழ்வான இடங்களில் இருந்து உயரமான பகுதிகளுக்கு இடம் பெயர வேண்டடியதாயிற்று.
பாண்டாக்கள் பாதுகாக்கப்படேவண்டிய உயிரினங்களாக அடையாளம் காணப்பட்டுள்ளன.  
2007ம் ஆண்டின் ஒரு அறிக்கையின்படி சீனாவின் உள்நாட்டுப்பகுதிகளில்239 பாண்டாக்களும் எல்லையோரங்களில் 27ம் மனிதப்பராமரிப்பில் வளர்க்கப்படுகின்றன.  
20147ம் ஆண்டின் ஒரு அறிக்கை சீனாவின் எல்லையோரங்களில் 49 பாண்டாக்களும் உயிரியல் புங்காக்களில்13ம் வளர்க்கப்படுவதாகக் குறிப்பிடுகிறது.
# பாண்டா கரடி

## வளர்ச்சி

### <u> சீனாவின் அடையாளம்</u>

சீனாவின் தேசியச்சின்னமாக டிராகன் விளங்குவதைப்போலவே பாண்டாவின் உருவமும் சீனாவின் சர்வதேச அடையாளங்களில் ஒன்றாகத்திகழ்கிறது. உதாரணமாக பெய்ஜிங் ஒலிம்பிக்கில் ஐந்து ஃபுவா சின்னங்களில் ஒன்றாக பாண்டா உருவம் இடம் பெற்றிருந்ததைக் கூறலாம்.
# பாண்டா கரடி

## வளர்ச்சி

### **<u>விலங்குகளில் வகைப்பாடு</u>**

பாண்டாக்கள் தங்கள் பண்புகளில் கரடிகளையும் ரக்கூன்களையும் ஒத்திருப்பதால் இவற்றின் வகைப்பாடானது பல ஆண்டுகளாகவே விவாதத்திற்குரியதாக இருந்து வந்தது. பின்னர் மூலக்கூறு ஆய்வு முடிவுகளின்படி பாண்டா கரடி வகையையே சார்ந்தது என நிர்மாணிக்கப்பட்டது.  
கரடிகளின்'உர்சைன் ' குடும்பத்திலிருந்து பிரிந்த 'உர்சிடே' குடும்பத்தின் பகுதியாக இவை வகைப்படுத்தப்படுகின்றன. தெற்கு அமெரிக்காவில் வசிக்கும் ஸ்பெக்டக்கில்ட் கரடிகள் பாண்டாக்களின் நெருங்கிய வகையாக அறியப்படுகின்றன.  
செங்கரடிகளும் பாண்டாக்களும் பெயர், வாழிடம்,உணவு மற்றும் தனிச்சிறப்பு வாய்ந்த"சியுடோ தம்ப்" என்னும் மூங்கிலைப் பற்றிக் கொள்ள உதவும் பெரிய எலும்பினை கொண்டிருத்தல் போன்ற பல பண்புகளில் ஒத்திருப்பினும் இவை இரண்டும் நெருங்கிய குடும்ப வகை அன்று.
# பாண்டா கரடி

## வளர்ச்சி

### சொற்பிறப்பியல்

"பாண்டா" என்ற சொல் பிரென்சு மொழியில் இருந்து ஆங்கிலத்திற்கு பெறப்பட்டதாகும். பிரென்சு மொழியின் மூலச்சொல்லின் சரியான விளக்கம் பெறப்படவில்லை.  
இச்சொல்லுடன் ஓரளவு பொருந்தும் வார்த்தையானது நேபாள மொழியின் 'பொன்யா' என்ற சொல்லாகும். இச்சொல், பாண்டாவின் தனிச்சிறப்பு வாய்ந்த மணிக்கட்டு எலும்பைக் குறிக்கும்.  
மேற்கத்திய உலகினர் இப்பெயரை முதலில் செங்கரடிக்கே இட்டனர். 1901ஆம் ஆண்டு வரை பாண்டா என்ற சொல்லானது செங்கரடியையே குறிப்பிட பயன்பட்டது. பாண்டாக்கள், 'கருப்பு வெள்ளை நிற பூனைப்பாதமுடைய விலங்கு என்றே அழைக்கப்பட்டுவந்தது.  
பெரும்பாலான கலைக்களஞ்சியங்களிலும்' பாண்டா 'அல்லது'சாதாரண பாண்டா' என்ற பெயர் செங்கரடியையே குறிக்கப்பயன்பட்டது. 2013ம் ஆண்டு வரையிலும் என்சைக்ளோபீடியா பிரிட்டானிக்கா, இப்பெயரை 'சாதாரண கரடியைக் குறிக்கவே பயன்பட்டது.  
சீன மொழியிலி கரடிகளைக் குறிக்கும் 20 க்கும் மேற்பட்ட சொற்கள் இருப்பினும், 'Dàxióngmāo' அல்லது 'xióngmāo' என்ற வார்த்தைகளே பாண்டாக்களைக் குறிக்கப்பயன்பட்டன.
# பாண்டா கரடி

## வளர்ச்சி

### கிளை இனங்கள்:

பாண்டாக்களின் அளவு,நிறம்,மரபணு வகையின் அடிப்படையில் அவை இரு வகைகளாகப் பிரிக்கப்பட்டுள்ளன.  
1.'Ailuropoda melanoleuca- இவை அதிக எண்ணிக்கையில் காணப்படுகின்றன.இவை சிச்சுஆன்' பகுதிகளில் வாழும் கருப்பு வைள்ளை நிறப்பாண்டாக்கள் ஈகும்.  
2.Ailuropoda melanoleuca qinlingensis- இவை க்வின்லிங்க் மலைப்பகுதிகளில் சுமார் 1300 முதல் 3000மீ உயரத்தில் வாழும் லேசான மற்றும் அடர்ந்த பிரவுன் நிறமுடையவை ஆகும்.
# பாண்டா கரடி

## வளர்ச்சி

### உருவ அமைப்பு:

பாண்டாக்கள், அழகான கருப்பு வெள்ளைத் தோல் உடையன. வளர்ந்த பாண்டாக்கள் 1.2 முதல.1.9மீ{4 முதல்9 அடி} நீளமும் {10-15 செ.மீ நீள வாலுடன்},60 முதல் 90 செ.மீ வரை{2.0 முதல் 3.0அடி) தோள் வரையிலான உயரமும் உடையவை.
# பாண்டா கரடி

## வளர்ச்சி

### உருவ அமைப்பு:

#### எடை:

ஆண் இனம் 160 கி.கி வரையிலும் , பெண்இனம் பொதுவாக ஆண் இனத்தின் எடையினின்றும் 20 சதவீதம் வரை குறைவாகவும் காணப்படும். பொதுவாக பெண் பாண்டாக்கள்,70கி.கி முதல் 120 கி்கி வரை எடை இருக்கும்.  
இவற்றின் சராசரி எடை 100 முதல் 115 கி.கி ஆகும்.
# பாண்டா கரடி

## வளர்ச்சி

### உருவ அமைப்பு:

#### உடலமைப்பு:

இவை சாதாரண கரடிகள் போன்ற உருவம் கொண்டவை.இவற்றின் காதுகள்,கண் ,முகவாய், கைகள்,கால்கள் மற்றும் தோள' பகுதிகளில்கருப்பு நிறத் திட்டுக்கள் காணப்படும்.உடலின் ஏனைய பகுதிகள் வெண்மையாக இருக்கும்.  
இந்த நிற அமைப்பானது,பனி சூழ்ந்த,நிழலான,மற்றும் பாறை இடுக்குகளில் மறைந்துகொள்ள உதவுகிறது.  
##### இவற்றின் அடர்ந்த,ரோமங்கள் நிறைந்த தோலானது இதன் குளிரான வாழிடத்தில் உடல் வெப்பத்தைக் காக்கப் பயன்படுகிறது.  
##### மண்டையோடு:  
##### இதன் மண்டையோடு,'டியுரோபாகஸ்' ஊன் உண்ணி வகையின் உருவத்தைப் பெற்றுள்ளது.
# பாண்டா கரடி

## வளர்ச்சி

### உருவ அமைப்பு:

#### பற்கள்:

இவற்றின் முப்பரிமாண கோரைப்பற்களான கெனைன் பற்கள்1298.5 நியுட்டன்களும் கார்னாசியல் பற்கள் 1815.9 நியுட்டன்களும் கடிக்கும் வல்லமை ஈவு உடையனவாகும்.  
##### பாதங்கள்:
பாண்டாக்களின் பாதங்களில் ஒரு கட்டை விரலும் 5 விரல்களும் உள்ளன.இந்தக் கட்டை விரலானது,' சீசமாய்ட்' எலும்பின் உருமாற்றமாகும்.இது உண்ணும்போது மூங்கிலைப்பிடித்துப்கொள்ள உதவுகின்றது'.  
' [[ஸ்டீபன் ஜே கெளல்ட்' அவர்கள், பரிமாண வளர்ச்சி மற்றும் உயிரியல் தொடர்பான தனது கட்டுரைத்தொகுப்புப் புத்தகமான 'த பாண்டா'ஸ் தம்ப்' ல் இதைப்பற்றி விவாதித்துள்ளார்.
# பாண்டா கரடி

## வளர்ச்சி

### உருவ அமைப்பு:

#### வால்:

பாண்டாக்களின் வால்,10முதல் 15 செ.மீ{4முதல் 6இன்ச்} நீளமுடையது.இவை கரடி இனத்தின் இரண்டாவது நீளமான வாலைப் பெற்றுள்ளது.